open-index/open-wikipedia-markdown huggingface dataset:
Sci

thumb|250px|Nu sciaturi ntî na curva cu sci carving.
Lu **sci** è nu sport nnividuali mmirnali. Si pratica ntâ nivi sutta diversi formi. Li formi principali sunnu lu sci alpinu e lu sci nordicu; cchiù ricenti è lu sviluppu dû sci alpinismu.

## Li diversi tipi di pratica dû sci
Lu sci alpinu si pratica scinnennu di na calata di na muntagna câ nivi, ajutànnusi cu na para di sci ô piedi. Òi li sci pû sci alpinu cchiu diffusi sunnu li *carving*, cchiù curti e cchiù laschi dî sci classici ca si usàvanu nzinu a mitati di l'anni '90, e ancora cchiù curti e cchiù laschi dî sci pû sci nordicu, ca si pratica appujannusi cû na para di vastuna e caminannu ntî trazzeri chiani câ nivi. Lu sci alpinismu, si pratica cu na para di sci cu attachi spiciali pî scarpuna, ca pirmettinu di spustarisi ntê muntagni facennu videmma li acchianati.

Lu sci si pò fari puru ntra na sala tuttu l'annu videmma quannu fa cauru fora: è lu casu di certi stabbilimenti chiusi dû mediu orienti (cci nni sunnu ntî l'Emirati Àrabbi Uniti) assai cuntruversi pi lu mpattu ambintali.

## Lu sci n Sicilia e ntô sud di l'Italia

N Sicilia ntô mmernu è pussìbbili praticari lu sci alpinu ntî certi zoni di l'Etna e dî muntagni dî Nèbbrudi e dî Madunìi. La Sila n Calabbria è echipaggiata puru di stazzioni pi la pratica dû sci.

Catigurìa:Sport
Marunìi

thumb|right|300px|Li Marunìi
Li **Marunìi** sunnu na catena di muntagni siciliani dâ pruvincia di Palermu, chi fannu parti di l'Appinninu sìculu, nzèmmula cu li Piluritani e li Nèbbrudi. Lu pizzu cchiù âutu è lu pizzu Carbonara a 1979 s.l.m. 

## Bibliografia
* ABATE B.& AGNESI V.  (editors), Guida geologica del parco delle Madonie. Ente Parco delle Madonie, Dipartimento di Geologia e Geodesia dell’Università di Palermo, Geoparks, pp. 216, Palermo.
* A. AURELI, A. CONTINO, G. CUSIMANO, F. FAZIO & C. SILLUZIO (2001), groudwater vulnerability of the Madonie mountains. In: J. Mudry & F. Zwaler (Eds.), Proceeding of the 7th Conference on Limestone Hydrology and Fissured Media, Besancon, France, 20-22 Septembre 2001. Pubbl. n. 2309, G. N. D. C.I. – C. N. R.
* A. AURELI, A. CONTINO,  G. CUSIMANO &  C. SILLUZIO (2002), Carta della Vulnerabilità all’Inquinamento degli acquiferi delle Madonie (Sicilia centro settentrionale)- Scala 1:50000. Dipartimento di Geologia e Geodesia dell’Università degli Studi di Palermo.  C. N. R., G. N. D. C. I. - Pubbl. n. 2312, SE.L.CA, Firenze, dicembre 2002, Italia.
*A. CONTINO, G. CUSIMANO & L. GATTO (2004) –  Idrogeologia delle Madonie. In: B. Abate & V. Agnesi (editors), Guida geologica del parco delle Madonie. Ente Parco delle Madonie, Dipartimento di Geologia e Geodesia dell’Università di Palermo, Geoparks, 104-109, Palermo.
*CUSIMANO G.  & CONTINO A. (1995), Idrogeologia. Piano Territoriale del Parco delle Madonie, Regione Siciliana, Ente Parco delle Madonie - Dipartimento di Geologia e Geodesia dell’Università di Palermo.

Catigurìa:Giugrafìa dâ Sicilia
Catigurìa:Pruvincia di Palermu
Liranu

**Liranu** (o **Leveranu**, cchiù talianizzatu) è nu cumuni salentinu ca s'attrova ntâ pruvincia di Lecci.

## Storia
Secunnu lu stòricu liranisi Geronimo Marciano (1571-1628), Liranu la funnaru ntô 540 d.C. li supèrstiti abbitanti di li vicini casali di Sant'Angelo e Torricella, scampati a la furia di Totila attornu lu 538 d.C..

Doppu ci fu n'àutra distruzzioni, fatta ti li Saracini, mmeri lu IX sèculu. 

Sutta a lu re Federicu II, ntô 1220 custrueru la turri ca c'è ancora e ch'è àuta 30 metri.

## Monumenti

Tra li monumenta c'è a Matrici (SS. Nunziata), lu ruloggiu e Chiazza Roma. Lu "giru ti muru" segna unni c'èranu li mura.

## Curiusitati
Li cristiani sù chiamati "Ranucchiulari" (zoè "chiddi ca nchiàccanu giurani") pirchì prima Liranu era china di paludi e c'èranu nu mari di giurani (puru ora). 

La vuràggini (ca nun c'era prima).

La "Festa ti lu Mieru" (Festa di lu Vinu, a la secunna simana di nuvèmmiru, lu misi di li morti).

La "Fera ti li cirase" (Fera di li cirasi, l'ùrtima dumìnica di maju, lu misi di la Madonna).

La "Festa ti li feuri"

Liranu è famusu pirchì pruduci milinciani, pumidora, tanti cucuzzi, ramurazzi, cicori, e tanti àutri cosi.

## Dialettu
Lu dialettu di Liranu apparteni a la famigghia di la lingua siciliana: è lu dialettu salentinu.

## Talìa puru
*Dialettu salentinu
*Lingua siciliana

Catigurìa:Cumuna dâ pruvincia di Lecci
Hugo Chávez

**Hugo Rafael Chávez Frías** fu prisidenti dû Venezzuela.

## Biugrafìa
Natu a Sabaneta lu 28 di giugnettu 1954 e mortu lu 5 di marzu dû 2013, ppi nu cancru, a Caracas 'n spitali militari.

## Carrera pulìtica
Puliticu di estrema sinistra di li anni '90, ntratteni boni rapporti n particulari cu Cubba e Fidel Castru, e sviluppa pulìtichi terzumunnisti n America Latina cu nu certu successu.

Ô 1997 nzinu 2008 funna lu partitu pulìticu MVR. Ô 2008 funna lu partitu PSUV finu â lu 2008. Ntô lu 2008 funna l'urtimu partitu Allianza Patruttìca.

## Idioluggìa di [[Simón Bolívar]]

L'ex prisidenti Chàvez s'aspiru â l'idioluggìa di Bolivar, funnaturi di Bolivia. La sò pulìtica era di sucialismu e populista.

## Rappurti ccu lu FARC

Ntrâ li punti cchiù carattiristichi dâ sò pulitica, ci sunnu la nazziunalizzazzioni di diversi nnustri dû paisi, n particulari chiddi liati ô pitròliu; nu prugramma pi vìnniri lu pitroliu a prezzi pulitici â Cubba, n canciu di la furnitura di duttura, e lu rolu mpurtanti di midiaturi chi havi ntî li trattativi ntra lu cuvernu dâ Colombia e li cummattenti culumbiani dî FARC.

Chavez, Hugo
Chavez, Hugo
Chavez, Hugo
Chavez, Hugo
Chavez, Hugo
Pitròliu

Lu **pitròliu** è nu lìquitu nfiammàbbili, densu e di culuri marruni scuru o verdògnulu, chi s'attrova ntî certi punti dî strati supiriouri dâ crosta tirrestri. Si cumponi di na mistura di indrucarburi vari, 'n privalenza alcani, ma cu variazzioni ntî l'aspettu, dâ cumpusizzioni e ntî pruprietà.

## Viditi puru
* Prudotti dirivati dû pitròliu
* Raffinarìa (pitròliu)
* Ogghiu cummustìbbili

Catigurìa:Pitròliu
Jinnaru 2008

**[[6 di jinnaru]], duminicadìa**
*Palermu: Lu tribbunali di Palermu dicisi nu maxi risarcimentu di 3 miliuna e menzu di euru â famigghia di Paulu Borsellinu ammazzatu dâ mafia ntô 1992. Li sordi nèsciunu dû funnu di rutazziuni pî familiari dî vìttimi dâ mafia, alimintatu dî beni sequestrati.
----
**[[10 di jinnaru]], jovidìa**
*Venezzuela: Lû muvumentu dî FARC, grazzî â mediazzioni dâ Cruci Russa nternazzionali e dû prisidenti venezzuelanu Hugo Chavez, lìbbira dui ostaggi colombiani ditinuti pi sei anni.
----
right|80px
**[[14 di jinnaru]], lunidìa**
*Cape Canaveral: La sunna *Messenger* dâ NASA passa di Mircùriu. Pi lu pianeta cchiù vicinu dû sistema sulari, è la prima visita doppu chidda dû *Mariner 10* dû 1975.
----

**[[15 di jinnaru]], martidìa**
70px|right
*Nàpuli: La prucura di Santa Maria Capua Vetere, nnâ n'inchiesta supra la prisunta gistioni llecita dû puteri 'n Campania, ndagau lu ministru talianu dâ Giustizzia  Climenti Mastella, mentri ca sò muggheri, Sandra Lonardo, prisidenti dû Cunsigghiu riggiunali dâ Campania, è a l'arresti dumiciliari. Àutri amministraturi di l'Udeur, cu àutri urdinanzi di custodia cautilari, sunnu cuinvuggiuti ntâ vicenna. 

*Catania: Lu Catania si qualìfica pî quarti di finali dâ Coppa Italia di palluni. 
----

**[[16 di jinnaru]], mercuridìa**
*Palermu: Na ndàggini supra lu pizzu porta a arristari 39 pirsuni dû clan Lo Piccolo, tra cui lu figghiu dû boss mafiusu arristatu quarchi simana fa. 
----

**[[18 di jinnaru]], venniridìa**
*Palermu: Sarvaturi Cuffaro, prisidenti dâ Riggiuni Siciliana, hà statu cunnannatu a cinc'anni di càrciri pri favuriggiamentu sèmprici e rivilazzioni di sicretu d'uffìciu, mentri ca l'aggravanti dû favuriggiamentu a Cosa Nostra cascau. Li jùdici, cumunqui, hannu ntirdettu Cuffaro dê pùbbrichi uffici pri tutta la durata dâ pena.

----
**[[24 di jinnaru]], jovidìa**
*Roma: Lu cuvernu Prodi cascàu ô sinatu cu 156 sì, 161 no e n'astinutu. Si grapi accussì la crisi pulìtica.
*Girusalemmi: L'autoritati militari sraeliani ci pruibberu ê càmii càrichi di merci pâ populazzioni di Gaza di tràsiri  ntâ "Striscia" attraversu lu postu di fruntera di Kerem Shalom, ô cunfini tra Israeli, l'Eggittu e la Striscia. Già di venniridìa passatu, Israeli avìa fattu nu bloccu tutali nnê vàlichi di fruntera e senza cchiù manciari e mancu carburanti (mancannu chistu Gaza è ô scuru, macari ntê spitali), la populazzioni è aridduciuta malamenti. Gazza è sutta assediu e lu munnu talìa, mutu.  
----
**[[25 di jinnaru]], venniridìa**
*Melbourne: Roger Federer, nùmmuru 1 dî classifichi ATP di tennis, fu battutu di Djokovic, nu tinnista serbu di 20 anni, ntâ semifinali di l'Australian Open.
----

**[[26 di jinnaru]], sabbutudìa**
*Palermu: 'N sèquitu ê ricenti fatti giudizziari, lu prisidenti dâ Riggiuni Siciliana Totò Cuffaru si dimisi dâ sò càrrica.

## Viditi puru
* Dicèmmiru 2007
* Frivaru 2008
* 2008

Catigurìa:Jinnaru
Catigurìa:Nutizzî
Catigurìa:2008
Catigurìa:Abbinimenti
FARC

Li **FARC** sunnu nu muvumentu armatu colombianu di ispirazzioni marxista chi si batti contra a lu cuvèrnu di diversi anni. Doppu nu piriudu inizziali unni lu carattiri idiològgicu dâ lotta era lu mutivu principali, li FARC òi sunnu cunsidirati essnziarmenti comu tirruristi chi contròllanu militarmenti na parti dû paisi, chi si finanzia 'n parti cu li sordi chi rinesci a uttèniri dî rapimenti di ostaggi, e 'n parti cû lu cummerciu di coca. 

Catigurìa:Amèrica miridiunali
Catigurìa:Acrònimi
Everest

L'Everest è la muntagna cchiù àuta dû munnu e lu sò pizzu, cu 8.848 metri, è lu puntu cchiù àutu dâ terra. Sta misurazzioni vinni fatta ntô 1852 e di tannu la muntagna fu chiamata cô nomu di George Everest, ca era diritturi dô Sirivizziu Geudeticu di l'Innia. Lu nomu anticu tibbittanu di *"Chomolungma"* era a l'èbbica scanusciutu pê giòlughi e accussì la muntagna cchiù famusa dô munnu, è canusciuta ntirnazziunalmenti cû nomu di n'ufficiali ngrisi. Appartinenti â catina di l'Himalaya, è la cchiù àuta e una dê cchiù difficili muntagni d'agghiunciri dô munnu. Pi l'alpinisti stu traguardu, hà sempri statu n'attrazzioni ca non si pò arrisìstiri e, doppu tanti ca ci pruvaru, pâ prima vota vinni scalata lu 29 di maiu dû 1953 di l'alpinista neozilannisi Edmund Hillary e lu sherpa Tenzing Norgay. Dopu, àutri spidizzioni ci arrivaru iddi macari, ma ancora oggi sta muntagna è capaci di fari falliri spidizzioni priparati ntô modu cchiù megghiu e aquipaggiati cu l'attrizzatura cchiù muderni. 
## L'urrìggini di l'Himalaya
La sullivazzioni di chista enormi catina di muntagni, s'eppi alleggiu-alleggiu nta li tèmpura e accuminciò quarchi 70 miliuna d'anni arredi. Apprima di tannu l'Innia era n'ùnicu cuntinenti australi ca ncucchiava Àfrica, Australia e Antàrtidi, mentri ca di l'Asia era spartuta dô mari. S'eppi appoi ca lu cuntinenti australi si spaccò e l'Innia accuminciò chianu-chianu a spustàrisi versu nord, ammeri a l'Asia. La prissioni ca nascìa câ cullisioni tra li dui frunteri cuntinintali, fici piecari lu bordu di l' Innia e, ntô stissu tempu, pruvucò lu sullivazzioni di l'altipiani. Doppu, stringiuti nta la morsa dê prissioni fatti dî dui cuntinenti, l'Imalaya vinni spingiuta versu l'àutu.

## L'urrìggini di l'Himalaya ntâ tradizzioni lucali
Li populazzioni lucali mèttunu supra a l'Himalaya l'abbitazzioni di li dei. Pi iddi L'Everest è *Chomolungma*, la dia matri dê terri. Ntâ mituluggìa dô locu, li muntagni sunnu li cchiù antichi discinnenti dû diu dâ criazzioni. Na vota li muntagni avìanu l'ali e vulàvanu di nu postu a n'àutru. Ma *Idra*, lu diu onniputenti, ci tagghiò l'ali e si nni sirvìu pi stabbilizzari li celi e li terri. St'ali, vùlanu ancora oggi ntornu ê pizzi dê muntagni sutta furma di nùvuli timpistusi. Fu lu diu Idra lu criaturi dê muntagni.

Catigurìa:Asia
Catigurìa:Muntagni
Catigurìa:Cina
Cangurinu

Nu **cangurinu** (***joey*** pi ngrisi) è nu picciriddu dû cangurù.  Lu tèrmini ngrisi si pò usari macari pi significari lu picciriddu di qualunchi marsupiali.

Li marsupiali hannu nu pirìudu di gistazzioni assai accurzatu.   Lu cangurinu si nasci quasi comu nu fetu:  orvu, senza pila e la grannizza di na fava. S'arresta ntra lu marsupiu di sò matri (chi è comu nu sacchittinu) pi circa un'annu.  Cu tempu si nni nesci di cchiù pi nzignàrisi a campari sulu, ma si torna ogni sira p'accuccàrisi. 

Siddu n'àutru cangurinu nasci prima ca fini l'annu, chiddu cchiù granni havi a campari fora dû marsupiu pi forza.

Catigurìa:Armali
Catigurìa:Australia
Strina

thumb|300px|N'illasutrazzioni dâ visita dî Re Magi, chi cadi â Strina.
Cu lu tèrmini **Strina**, diffusu ntî tutta la Sicilia e la Calabbria si ìnnica cchiù spissu la ricurrenza riliggiusa di l' **Epifanìa** lu 6 di jinnaru. Lucarmenti lu termini è usatu puru pi significari nu cantu tradizziunali dû pirìudu di Natali.

## Liami esterni
* Lu termini cà è usatu pi Epifania
*Strina comu cantu di Natali 'n Calabbria

Catigurìa:Riliggiuni
Catigurìa:Cristianèsimu
Storia dâ Russia

thumb|300px|Lu zar di Russia Ivan IV, lu tirrìbbili.

La Storia dâ Russia cuminza versu lu 900 cu li principati vichinghi, chi si unerru versu l'annu 1000 cu lu regnu di Oleg a Kiev. E' lu piriudu dâ cristianizzazzioni dî vasti tirritoria di l'Est accuminzata di Cirillu e Metodiu chi ntruducunu puru nu novu arfabbetu dirivatu dû grecu e chi s'adatta ê soni di la lingua parrata.

## Di lu mediuevu a nascita di nu statu putenti
La cità di Mosca fu funnata sulu versu lu XIII sèculu. Vittima di attacchi mongoli duranti tuttu lu mediuevu, la Russia sappi addivintari na putenza riggiunali di na certa mpurtanza. Na mprunta assai mpurtanti fu lassata di Ivan lu Tirribbili, lu primu diriggenti a frigiarisi dû titulu di zar a mità dû XVI sèculu. San Pietruburgu, chi divinni n tempi cchiù moderni la capitali di lu mpiru zarista, fu funnata di Pietru lu granni all'inizziu dû XVIII sèculu. Ntê sèculi chi siguèrru, lu mpiru russu agghicàu a mantèniri lu cuntrollu dî tirritori asiatichi, nzinu all'Alaska, vinnùta all'amiricicani ntô XIX sèculu. Ntô 1812, all'èbbica dû zar Alissandru lu ginirali Michail Illarionovič Kutuzov rinesci a battiri l'esercitu di Napuliuni chi avia ggià trasutu a Mosca. La cità avìa statu bruciata dê russi, e l'esercitu francisi, chi avìa già subbitu gravi perditi â battagghia di Borodinu, appi a ritiràrisi a causa du nvernu russu pi cui nun era equipaggiatu. 

## La Russia moderna
Lu XX sèculu è marcatu di la fini di lu putiri mpiriali e la rivoluzzioni bolscevica guidata di Lenin ntô 1917 e chi instaura in Russia e ntê tirritori sutta lu sò putiri, la cusidditta Unioni suviètica, nu riggimi cumunista. Sta fasi dura nzinu ô 1991 cu la dissuluzzioni di l'Unioni suviètica e l'instaurazzioni di nu statu di dirittu sutta na forma di ripubblica prisidinziali. Lu capu di statu attuali è Vladimir Putin.

## Li diffirenti ebbichi storichi

La storia dâ Russia si pò classificari 'n pirìudi storici chi currispùnninu a:

*Primi Slavi di l'est (Russi)
*Rus' di Kiev*
*Khazaria 
*Volga Bulgaru
*Principatu di Vladimir-Suzdal 
*Nvasioni mongola della Russia 
*Khanatu di l'Orda d'Oru 
*Repubblica di Novgorod 
*Moscovia 
*Imperu Russu 
*Rivoluzzioni russa 
*Guerra civili russa 
*Storia di l'Unioni Suvietica 
*Comunità dî Stati Nnipinnenti 
*Russia post-comunista 

## Talìa puru
*Michail Illarionovič Kutuzov
*Vladimir Lenin
*Giuseppi Stalin

Catigurìa:Russia
Russia, Storia dâ
Pirùggia

**Pirùggia** è na citati di 161.944 abbitanti, 240.000 su si cunta tutta l'ària urbana. E' una dê citati cchiù mpurtanti di l'Italia cintrali, capulocu di la pruvinza ca porta lu sò nomu e dâ riggiuni ummira.

Catigurìa:Umbria
Catigurìa:Cumuni dâ pruvincia di Pirùggia
Ritòrica

La **rìtòrica** (dû grecu *rhetoriké téchne*, arti dû diri) è la tiurizzazzioni di l'oratoria. È l'arti di *sapiri discùrriri chiaramenti* e di strutturari n'argumentu cu na forma cchiù cummincenti e pirsuasiva, vantannu li veri punti di vista e disprizzannu chiddi di l'àutri (chi nni fannu parti dû discursu).

Catigurìa:Ritòrica
Abbati

**Abbati** è lu tìtulu dô supiriuri di na cumunitati di dùdici o cchiù mònaci. La parola diriva di *abba* na forma siriaca dâ parola ebbràica chi signìfica patri. 'N Siria, unni appi la sò urìggini, e 'n Eggittu, ô principiu fu utilizzatu comu tìtulu onurìficu e fu tribbutatu a ogni mònacu d'etati viniranna o di eminenti santitati. D'urìggini lu tìtulu nun cumpurtava l'usu d'arcuni auturitati supra la cumunitati riliggiusa. Dû livanti, poi, la parola passau ô punenti, unni trasìu nni l'usu ginirali pi disignari lu supiriuri di na batìa o di nu monasteru.

Catigurìa:Riliggiuni
Erode (cità)

**Erode** è na cità dû sud di l'Innia. Di na pupulazzioni di circa 500000 abbitanti, è capulòcu dû distrittu omònimu. 

Catigurìa:India
Kumbakonam

**Kumbakonam** è na cità dû sud di l'Innia di na pupulazzioni di circa 140000 abbitanti.

Catigurìa:India
Elettricitati

thumb|450 px|right|Li fùrmini sunnu na manifestazzioni di l'elettricità.

Cû tèrmini **elettricitati** si fa rifirimentu a tutti li finòmini chi nterèssanu una di li ntirazzioni funnamintali: l'elettrumagnetismu e l'elettrostàtica.

## Storia

## Studi scintifichi
A liveddu microscòpicu sti finòmini dirìvanu di la ntirazzioni tra particeddi càrrichi a scala muliculari: li protoni ntô `nùcliu o mulèculi ionizzati, e l'elettroni.

N'effettu macruscòpicu di sti ntirazzioni sunnu la currenti elettrica usata pi fari funziunari l'apparecchi elettrici dumestici e nnustriali. La currenti elettrica è pruduciuta di na diffirenza di enirgia putinziali elettrica, chi fa mòviri l'elittroni ntî na dirizzioni sula.

N'autri effettu macruscopicu è l'attrazzioni o repulsioni di corpi elettricamenti càrrichi. Chistu succedi quannu na certu matiriali (pi esempiu la lana) è strichiatu contra n'autru.

Catigurìa:Fìsica
Georges Pompidou

thumb|200px

**Georges Jean Raymond Pompidou** (5 di giugnettu 1911 – 2 di aprili 1974) òmunu puliticu francisi. Ex ministru, si candidau â prisidenza dâ ripubblica francisi ntô 1969 vincennu contra succidennu accussì ô prisidenti Charles de Gaulle.

Pompidou, Georges
Pompidou, Georges
Pompidou, Georges
Pompidou, Georges
La Buccolica

:

**La Buccolica** (vari edizzioni pubbricati ntra 1766 — 1814), rapprisenta la prima cugghiuta dî puisìì di Giuvanni Meli, unu dî cchiù cèlibbri scrittura siciliani.  La majuranza dî puemi vìnniru scritti duranti lu sò tempu a Cinisi unni fu dutturi pi sei anni ma nni l'ùrtima edizzioni, àutri puemi cci vìnniru agghiunciuti.  Prima di jiri a Cinisi, avìa già scrittu quattru puemi chi trattàvanu dî quattru staciuna, e ssi quattru furmaru la basa di *La Buccolica*.   Nta l'edizzioni finali di *La Buccolica* cci attruvamu dui sunneti, cincu ecloghi e dici idilli.

La palora *buccòlica* veni dû grecu, *boukolus*, chi significa «picuraru».  Duranti stu tempu (lu menzu dû sèculu XVIII), lu tema dî staciuna cancianti rapprisintau nu tema assai pupulari.  Li pueti europei chi scrivìanu dâ natura duranti st'èbbica vìnniru canusciuti comu li pueti *Arcadiani*, voli diri ca si ntirissaru dâ cuntintizza sìmprici dâ vita rusticana.

Nta ssi puemi putemu attruvari rifirenni â campagna siciliana:  li muntagni, li lachi e li pasturi.

L'ùrtima edizzioni di sta cugghiuta vinni pubbricata ntô 1814, na cinquantina d'anni doppu ca lu primu puema vinni scrittu.  Pi stu fattu, si pò vidiri l'evuluzzioni dû scritturi duranti stu pirìudu longu e li carattirìstici cunsistenti chi marcàvanu Meli comu nu scritturi granni.

## Asempiu
### Idilliu VII
:(la prima strofa)
:Supra un ruccuni, chi si specchia in mari, 
:rusicata da l'unni e li timpesti,
:chi orribili e funesti
:sòlinu ntra ddi grutti ribbumbari;
:duvi lu solitariu so nidu
:l'aipi cu vuci rauchi e molesti,
:assurdannu ogni lidu,
:sòlinu spissu uniti visitari;
:scuntenti, e cu la testa appinnuluni,
:sidia lu sventuratu Polemuni.

## Àutri òpiri di Meli
* *[[Don Chisciotti e Sanciu Panza]]* 
* *[[Favuli Morali]]* 
* *[[Origini di lu Munnu]]* 
* *[[Elegii]]*
* **

## Rifirimenti
* Meli, Giuvanni  (1995) *Moral Fables and Other Poems: A Bilingual Anthology (Sicilian/English)*, Legas (antoluggìa bilinguali, traduciuta di Prof. Gaitanu Cipolla)

Catigurìa:Littiratura siciliana
Catigurìa:Puisìa
Bèlici

Lu **Bèlici** o **Bilìci** secunnu la dinominazzioni storica è nu ciumi dâ Sicilia uccidintali, ca duna lu nomu â vaḍḍi umònima. 

Nnâ crònaca di l'ùrtimi dicenni addivintau tristimenti famusu pû tirrìbbili tirrimotu dû 15 di jinnaru dû 1968. Doppu dî fatti midiatici dû tirrimotu, a prununzia dû so nomu fu canciata 'rruniamenti dî giurnalisti italòfuni di *Bilici* (*Belìce*) a *Bèlici* (*Bèlice*). L'accentu sdrùcciulu (gràficu e funèticu), ncapu â tirz'ùrtima sìllabba s'àvi nfatti a cunzidirari n'usu sbagghiatu filologgicamenti. La cupirtura midiatica dû tirrimotu fu accussì massiccia cu la dinominazioni canciata, ca ê jorna nostri la nova dinominazzioni Bèlici è maggiuritaria.

## Lu bacinu idrugraficu
Lu Belici havi nu bacinu idrugraficu di 964 km², unu dî cchiù granni dâ Sicilia. Lu ciumi traversa li tirritoria di tri pruvinci : Agrigento, Palermo e Trapani, e n particulari li cumuna di Piana degli Albanesi, Bisacquinu, ¨Campofiorito, Camporeale, Contessa Entellina, Corleone, Menfi, Montevago, Sambuca di Sicilia, Santa Margherita Belice, Partanna, Salaparuta, Poggioreale e Castelvetrano.

Catigurìa:Giugrafìa dâ Sicilia
Catigurìa:Ciumi dâ Sicilia
Don Chisciotti e Sanciu Panza

:

** Don Chisciotti e Sanciu Panza** (scrittu 1785 e 1786), è nu puema èpicu-umurìsticu di Giuvanni Meli, unu dî cchiù cèlibbri scrittura siciliani.  

La basa di stu puema è lu rumanzu famusu di Cervantes, *El ingenioso hidalgo Don Quijote de la Mancha*, ma cu sta basa, e li pirsunaggi sìmili di Don Chisciotti e Sanciu Panza, Meli pigghia na strata cumpritamenti diversa, e va arriscidennu nu tema chi è urigginali pi na manu, ma pi  l'àutra assai custanti chî soi temi usuali.

Cchiù di qualunchi dî soi òpiri, *Don Chisciotti e Sanciu Panza* rifletti la pirsunalitati di Meli e macari li cunflitti dû sò tempu.  Si pò studiàricci di nu certu nùmiru di diminsioni: comu nu ducumentu stòricu chi cumprenni lu rapportu dinàmicu tra l'idei d'Illuminismu e li normi di na sucitati limitata di tradizzioni; comu na nutanna chi cunteni assirvazzioni sìmprici di l'abbitudini suciali; e comu nu travagghiu littirariu di prufunnitati cunzidiràbbili.    

Li dui pirsunaggi sunnu sìmmuli viventi dî forzi rivali dintra l'omu (na diffirenza granni chî pirsunaggi paragunàbbili di Cervantes).  Lu Sanciu Panza di Meli si trasforma 'n caràttiri quantu mpurtanti ca Chisciotti, ritinennu sempri lu sò pruspittivu ncrèdulu.   L'idiali di Chisciotti si manifèstanu comu li sogni di nu babbu pigghiatu di fanaticarìa. 

*Don Chisciotti e Sanciu Panza* è nu puema umurìsticu ntô senzu pirandillianu, riflittennu lu sintimentu dû cuntrariu.  Li dui eroi tèninu li carattirìstici cuntrari.  Nfini putemu cunchiùdiri ca Chisciotti nun rapprisenta n'eroi cumpretu picchì li soi ntinzioni boni vennu sempri aganati dâ rialitati.  Sanciu addiventa n'omu saggiu e prudenti, trasfurmànnusi 'n filòsufu, nzignànnusi dâ sò spirienza e la sò pena naturali.  Si cancia di nu viddanu analfabbetu a na pirsuna stimata. 

Ntra stu puema èpicu putemu vidiri la pirsunalitati di Meli stissu picchì iddu cumprenni Chisciotti e Sanciu, ssennu quantu idialista ca scètticu.  Facirmenti chissa rapprisenta macari na visioni dâ sucitati siciliana e lu caràttiri dû veru sicilianu.

Ispirau 'na commedia omonima. 

## Asempiu
### Parti Prima, Cantu Primu
*Argumentu*
:(li prima e secunna strofi)
:Don Chisciotti spirdutu ntra timpesti;
:Sanciu si agghiummarìa 'mmenzu 'a nivi.
:l'Eroi tira a li Fati e spacca testi,
:e lu sceccu li colpi si ricivi,
:'Ncantissimu armaliscu, in cui si vesti
:di li spogghi 'ncantati, si descrivi;
:Sanciu, attirritu di st'adornu stranu,
:lu seguita scantatu da luntanu.

:Musa, canta l'Eroi già l'umbra audaci
:di don Chisciotti mi circunna tuttu;
:ardi di sdegnu chi Scervantes taci,
:di tant'àutri prodizzi 'un ni fa muttu:
:cerca l'Omeru so, nè trova paci;
:si raccumanna a nui chi voli ruttu
:lu vecchiu muru, unni lu cecu obliu,
:nzoccu chiddu nun scrissi, sipillìu.

## Àutri òpiri di Meli
* *[[La Buccolica]]*
* *[[Favuli Morali]]* 
* *[[Origini di lu Munnu]]* 
* *[[Elegii]]*
* **

## Rifirimenti
* Meli, Giuvanni  (1995) *Moral Fables and Other Poems: A Bilingual Anthology (Sicilian/English)*, Legas (antoluggìa bilinguali, traduciuta di Prof. Gaitanu Cipolla)

Catigurìa:Littiratura siciliana
Catigurìa:Puisìa
Favuli Morali

:

 
Li ** Favuli Morali** cumprènninu l'ùrtima cugghiuta dî puisìi di Giuvanni Meli, unu dî cchiù cèlibbri scrittura siciliani.  La cugghiuta ntera vinni pubbricata ntô 1814.  Meli scrissi la majuranza dî versi nni l'ùrtimi anni dâ sò vita, ma li primi puisìi foru già canusciuti versu 1787.

Comu si vidi dû tìtulu, li *Favuli Morali* cumprènninu 89 fàvuli scritti 'n versi chi ni fannu ricurdari li fàvuli di Esopu e Fedru.  Meli appi na granni stima pi Esopu, nu fattu assai evidenti di st'òpira.  Comu Esopu, la majuranza dî versi si tràttanu d'armali comu prutagunista, e ogni fàvula si cunchiudi cu na murali,  ma cuntinuta ntra li versi stissi senza èssiri esaggirata o troppu suttaliniata.

Pi capiri pi quali mutivu Meli dicidìu a usari la fàvula comu na forma accittàbbili pi scrìviri li soi versi, avemu a capiri ca duranti lu sèculu XVIII, e macari nzinu â sò morti ntô 1815, la fàvula rapprisintau na forma di littiratura pupulari e puru abbastanti stimata dî littirati, paru 'n Sicilia comu lu restu d'Europa.  Ntâ Sicilia, tanti vulumi vìnniru pubbricati di Vinirannu Gangi, Giuseppi Maraffinu e Duminicu Tempiu, sulu p'ammuntuari tri noma canusciuti.  Spissu sta forma di scrittura vinni usata comu nu strumentu di difùnniri punti di vista pulìtichi.  Meli canuscìu stu fattu e usau la fàvulu propiu picchì spirava d'èssiri liggiutu di vari classi siciliani.  Nfatti, comu na ntroduzzioni nta *Favuli Morali*, Meli stissu scrivi ca era nfruinzatu dû scritturi ngrisi, Addison, lu quali pubbricau cunti ntâ rivista, *The Spectator*, chi vìnniru liggiutu di na granni parti dâ sucitati ngrisa.

Ntê fàvuli, Meli n'ammustra lu giudizziu di l'armali chi càmpanu naturalmenti e cu armunìa, senza facennu dannu a l'àutri.  L'omu, mmeci, veni rapprisintatu comu n'èssiri vizziusu.  'N ogni casu, li versi quasi sempri riflèttinu na pusizzioni umurìstica (ntô senzu pirandillianu), chi putemu diri era la marca usuali di Meli.

## Asempiu
### La Cucucciuta e lu Pispisuni

:Mi si permetta stu picciulu prolugu,
:l'applicu a li D. 'Ninnari stu apologu.
:Na cucucciuta vidìa passiari
:un pispisuni linnu ed attillatu,
:chi appena in terra si vidìa pusari,
:sbriciu, galanti, e di coddu alliggiatu.
:Dissi tra d'idda: "Ci vurrìa spiari
:chi pretenni accussì 'mpipiriddatu?
:Cu st'eleganza, dimmi, chi ci abbuschi?..."
:Ci accosta, e vidi chi ammuccava muschi.

## Àutri òpiri di Meli
* *[[La Buccolica]]*
* *[[Don Chisciotti e Sanciu Panza]]* 
* *[[Origini di lu Munnu]]* 
* *[[Elegii]]*
* **

## Rifirimenti
* Meli, Giuvanni  (1995) *Moral Fables and Other Poems: A Bilingual Anthology (Sicilian/English)*, Legas (antoluggìa bilinguali, traduciuta di Prof. Gaitanu Cipolla)

Catigurìa:Littiratura siciliana
Catigurìa:Puisìa
Stu ciuri cc'è !

**Stu ciuri cc'è !**  è na sprissioni catanisa pi diri ca "c'è sta cosa e nudd'àutra !"  (nun c'è bisognu circari àutra alternativa).

## Di unni veni sta sprissioni
Comu tutti sapemu, lu ciuri veni uffrutu comu segnu d'umaggiu, segnu di nu bonu pinzeri, comu "prisenti" e cui arricevi st'umaggiu, di sòlitu, è cuntenti; nun è tantu la quantitati dê ciura ca s'arricèvunu ca fannu cuntenti, ma lu gestu, fussi macari nu sulu ciuri. Ma si, anveci, cui arricevi ciura s'addimustra dilusu pi la quantitati o la qualitati d'iddi, di l'àutru latu, cui uffrìu l'umàggiu, ci arresta murtificatu e dici o penza: comu, jù eppi stu pinzeri e tu l'accogghi accussì ?  jù chistu potti (**stu ciuri**) e si ti piaci bonu, si no nun c'è àutru: "**Stu ciuri cc'è !**"          

Catigurìa:Lingua siciliana
Catigurìa:Folklori
Catigurìa:Sprissioni catanisi
Catigurìa:Sicilia
Bando kick-boxing

**Bando kick-boxing** è la furma mudirnizzata e spurtiva dô *[[lethwei]]*. È suprannuminata "puggilatu birmana a quattru armi" 'n Europa. Natu 'n Amèrica dô Nord a lu nizziu di l'anni 1960, stu tipu di scherma dî pedi e dî pugni nguantati nta nu ring detti nàscita, ntê Stati Uniti nta l'anni 1970, a vari furmi di *[[full cuntact]]* e di *[[kick-boxing]]*. Esìstunu, 'n cumpitizzioni, dui furmi di cummattimentu: lu "bando kick-boxing cuntrulatu" (*light contact*) unni li tècnichi sunnu trattinuti pirfettamenti e lu "Bando kick-boxing di cuntattu chinu" unni li colpi sunnu purtati a putenza china, addistinatu ê sperti adurti. Secunnu l'etati e lu livellu tècnicu li règuli e li cunnizzioni di cumpitizzioni sunnu variàbbili: 'n particulari li tècnichi auturizzati e pruibbiti, lu tempu di cummattimentu, lu tipu di supirfici di cummattimentu (tappitu o ring), lu purtamentu di certi prutizzioni: cascu, plastron (pitturina), gammali, pantòfuli, ecc.

## Vidi macari
**Bando, philosophy, principles and practice*, M.Gyi, IST edition, 2000
**Burmese bando boxing*, M.Gyi, Ed. R.Maxwell, Baltimore, 1978
**Comprehensive Asian Fighting arts*, D.F.Draeger and R.W.Smith, E. Kodansha, Tokyo, 1969
**Traditional burmese boxing*, Z.Rebac, Ed. Paladin Press, Boulder, 2003

## Culligamenti esterni
* Fidirazzioni (francisi) di Bando Puggilatu Birmanu
* Fidirazzioni di l'Amèrica dô Nurd di Bando (USA)

Catigurìa:Arti marziali
Climenti Mastella

thumb|Climenti Mastella
**Climenti Mastella** è n'òmunu pulìticu italianu. Funnau e è sicritàriu nazziunali di  l'UDEUR.

Dô 10 di maju dû 1994 ô 17 di jinnaru dû 1995, sutta ô cuvernu Berlusconi I, ci dèttiru la nòmina di Ministru dû Travagghiu.
Appoi, cô sò partitu, trasìu a fari parti di l'allianza di l'Unioni e dô 17 di maju 2006 ô 17 di jinnaru 2008, ntô cuvernu Prodi II appi la càrica di Ministru dâ Giustizzia.
Lu 16 di jinnaru 2008, desi li dimissioni di Guardasiggilli e ci luvàu l'appòggiu ô cuvernu ca, pi ssu mutivu, non avennu ô sinatu la maggiuranza, cascau.

## Talìa puru
*Crisi pulìtica taliana 2008

Mastella
Mastella
Catigurìa:Puliticanti taliani
Mastella, Climenti
L'Origini di lu Munnu

:

**L'Origini di lu Munnu** è nu puema satìricu di Giuvanni Meli, unu dî cchiù cèlibbri scrittura siciliani.  Cumprenni 75 ottavi chi foru scritti ntra l'anni 1768 e 1770.  Vinni pubbricatu ntô 1781 ma era già canusciutu dî soi amici e li littirati di Palermu.

St'òpira satìrica si tratta principarmenti di n'argumentu filusòficu di ddu tempu cuntrastannu la scienza e la riliggiuni.  Lu puemu è na parudìa di li vari tiurìi avanzati d'omu pi sèculi pi capiri comu lu munnu vinni criatu.  Lu puema arresta còmicu senza bistimiari, chi a ddu tempu avissi statu n'azzioni mprudenti.  Pi stu fattu, si vidi chiaramenti quantu mmagginativu stu puema è ca Meli pò fari stu tipu di discursu cu nuddu cunziguenza.

## Asempiu
### Argumentu
:(li  prima e secunna strofi)
:Spiega lu primu statu di li Dei, 
:prima chi fussi fattu l'Universu,
:li soi primi pinseri e primi idei,
:Dopu varii pariri chiù plebei,
:Giovi si fa stirari pri traversu,
:e da ddi soi stinicchi e cosi tali
:ni risulta lu munnu cu l'armali.

:Jeu cantu li murriti di li Dei,
:chi vulennu sbiarisi cu nui,
:crearu un Munnu chinu di nichei,
:d'omini pazzi, eccettu 'un si sa cui;
:jeu di li soi, e Tiziu di li mei...
:Basta, ni trizzianu tutti dui;
:e li Dei da lu celu a sti cuntisi
:sinni piscianu certu di li risi.

## Àutri òpiri di Meli
* *[[La Buccolica]]
* *Don Chisciotti e Sanciu Panza* 
* *Favuli Morali* 
* *Elegii*
* **

==Rifirimenti==
* Meli, Giuvanni  (1995) *Moral Fables and Other Poems: A Bilingual Anthology (Sicilian/English)'', Legas (antoluggìa bilinguali, traduciuta di Prof. Gaitanu Cipolla)

Catigurìa:Littiratura siciliana
Catigurìa:Puisìa
Catigurìa:Tiurìi
Elegii

:

L**Eligii** cumprènninu tri puisìi scritti di Giuvanni Meli duranti li cincu anni c'abbitau a Cinisi.   Lu puema cchiù canusciutu è *Lu Chiantu d'Eraclitu*.  L'àutri dui hannu lu stissu tìtulu:  *Su lu stissu suggettu*.   L*Eligiii* cuntèninu nu senzu forti dâ mancanza di fiducia pi l'omu, comu si pò vidiri nta l'asempiu ccasutta.

## Asempiu
### Lu Chiantu d'Eraclitu
:(l'ùrtimi dici righi)
::Miseru! In quali abbissu penetrasti 
:cu respirari l'auri di la vita!
:Ahi! quantu caru l'esseri cumprasti!
::Complessu miserabii di crita,
:unni regna la barbara incertizza,
:chi spargi di velenu ogni ferita.
::E chistu è l'omu? ahi nenti, ahi stupidizza
:assurbiti di mia sinu a lu nomu,
:e canciatimi in  ciumi d'amarizza.
::C'è lagrimi, chi bastanu pri l'omu?

## Àutri òpiri di Meli
* *[[La Buccolica]]
* *Don Chisciotti e Sanciu Panza* 
* *Favuli Morali* 
* *L'Origini di lu Munnu*
* **

==Rifirimenti==
* Meli, Giuvanni  (1995) *Moral Fables and Other Poems: A Bilingual Anthology (Sicilian/English)'', Legas (antoluggìa bilinguali, traduciuta di Prof. Gaitanu Cipolla)

Catigurìa:Littiratura siciliana
Catigurìa:Puisìa
Ditirammu: Sarudda

:

**Ditirammu: Sarudda** è nu puema scrittu di Giuvanni Meli, unu dî cchiù cèlibbri scrittura siciliani.  Vinni pubbricatu ntô 1787.  Stu puema veni cunzidiratu comu la canzuna di vìviri cchiù famusa dâ Sicilia, quantu  ca macari oi la canzuna si pò sintiri ntê festi di Palermu.

Nta stu puema nun attruvamu l'argumentu filusòficu o l'eròtica d'àutri puisìi di Meli, mmeci Meli si st'arricriànnusi, mmintari noma assurdi e/o chi ni fannu richiamari pinzeri di rìdiri.  Ncuntramu pirsunaggi comu Ninazzu lu sciancatu, Peppi lu foddi e Masi l'orvu.  Ma puru ntra stu cuntu di mbriachi, Meli attrova lu spazziu e l'oppurtunitati pi fari lu sàtrapu contra l'amministratura di Palermu.

Ditirammu s'abballarìa tra rari assirvazzioni pricisi e seri, e lu jucari cu noma, pinzeri e frasi assurdi e còmichi.  Lu puema havi nu ritmu assai strammu e usa na rima a li voti sì, e a li voti no.  Dunca, cu ssi pirsunaggi còmichi, e na struttura di versi strammata, nzèmmula attruvamu nu burdellu chi nfini è assai custanti cû suggettu.

## Asempiu

:(li prima e secunna strofi)
:Sarudda, Andria lu sdatu e Masi l'orvu
:Ninazzu lu sciancatu
:Peppi lu foddi e Brasi galiotu
:ficiru ranciu tutti a taci maci,
:ntra la reggia taverna di Bravascu,
:purtannu tirrimotu ad ogni ciascu.

:E doppu aviri sculatu li vutti,
:allegri tutti misriu a sotari
:ed abballari pri li strati strati,
:rumpennu 'nvitriati
:ntra l'acqua e la rimarra, sbrizziannu
:tutti ddi genti chi jìanu 'ncuntrannu
:E intantu appressu d'iddi
:picciotti e picciriddi,
:vastasi e siggitteri,
:cuccieri cu stafferi,
:decani cu lacchè
:ci jìanu appressu, faccennuci olè.

## Àutri òpiri di Meli
* *[[La Buccolica]]
* *Don Chisciotti e Sanciu Panza* 
* *Favuli Morali* 
* *L'Origini di lu Munnu*
* *Elegii*

==Rifirimenti==
* Meli, Giuvanni  (1995) *Moral Fables and Other Poems: A Bilingual Anthology (Sicilian/English)'', Legas (antoluggìa bilinguali, traduciuta di Prof. Gaitanu Cipolla)

Catigurìa:Littiratura siciliana
Catigurìa:Puisìa
Mancàvanu scecchi â fera ?

**Mancàvanu scecchi â fera ?** o **nun ci nn'èranu scecchi â fera ?**, è na sprissioni tìpica catanisa ca veni usata pi significari ca, tanti voti, li suluzzioni dê pùbbremi, li risorsi, li cosi ùtili, chiddu ca ni servi l'avemu 'n casa, ma, anveci, li jemu a circari fora,  purtannu nuvitati ca sunnu pirfittamenti nùtili.
## Di unni veni sta sprissioni.
"Â fera" è unu dê mircati stòrichi di Catania, unni anticamenti vinìa fatta, tra l'àutri cosi, la fera di l'armali, e macari dê scecchi; picciò, si unu s'accattava nu sceccu nta n'àutru paisi e, p'asèmpiu, nni cuntava li biddizzi o li qualitati di ssu sceccu, la rispusta era: *picchì, *'mancàvanu scecchi a fera** ?'' - zoè, c'era di bisognu ca ti l'accattavi fora (e ti facevi tutta ssa strata, e pirdevi ssu tempu, e pajavi ssi sordi supèrchiu pò viaggiu, nzumma ca facevi ssu tràficu), quannu abbastava ca jevi a fera di Catania p'aviri na granni quantitati di scigghiuta di scecchi ?
==Asèmpiu d'usu di la sprissioni.==
Tanti voti ntâ telivisioni videmu ca ci sunnu signurini, valletti, litterini, ca non sunnu taliani. Allura sintemu ca nun sannu parrari bonu mancu lu [[lingua taliana|talianu]]. L'ùnica qualitati ca hannu è ca sunnu beddi [[fìmmina|fìmmini]]. Dunca, unu dici:  **Mancàvanu scecchi â fera ?''' - zoè, ma picchì nta l'Italia mancàvanu beddi fìmmini ca, ortri a èssiri beddi, sannu parrari macari 'n talianu ?



Catigurìa:Lingua siciliana
Catigurìa:Folklori
Catigurìa:Sprissioni catanisi
Catigurìa:Sicilia
San Giuvanni Galermu

**San Giuvanni Galermu** (o **Galermu**, comu vinìa chiamatu anticamenti) è nu quarteri di Catania. È misu (s'attrova) ntâ parti sittintriunali dû tirritòriu cumunali, a 310 metri s.l.m. e cunfina cu Gravina, Mascalucia, San Petru Clarenza e Mustarijancu. Ntâ mitati dô XIX sèculu l'abbitanti èranu na para di migghiara, appoi, cu la ntenza custruzzioni di casi populari e risidenziali  fatta ntô XX sèculu, sunnu arrivati a chiossai di 16.000.

L'abbitanti urigginali (chiddi zoè pruvinenti dê famigghi d'antica urìggini dû paisi), chiàmanu li novi arrivati (urmai è cchiossai di trent'anni c'arrivaru) *"i catanisi"* , mentri ca iddi vènunu chiamati *"sangiuvannisi"*.

Stu paisi s'attrova supra na cullina tra a muntagna e a chiana ri Catania. U nomu veni ddo Santu Patruni "San Giuanni Battista", a festa principali infatti iè n'do jionnu ddo santu vali a diri jionnu 24 ri giugnu unni s'accumincia a fari festa a matina e 6 ie si continua finu a notti tarda.

## Stòria
Nzinu ô 1821 fu nu casali c'appartinìa â nòbbili famigghia Gravina Valguarnera, accattatu ntô  1669 di Giròlamu Gravina, nzemi ô casali chiamatu "Prachi" (oggi Gravina) dû   ginuvisi Giuvanni Andria Massa, ca vinnìa pi cuntu dâ "Curuna spagnola". 
Appoi, cu la rifurma burbònica, addivintau cumuni autònumu nzinu ô 1926 quannu, pi dicretu reggiu, vinni nclubbatu ô capulocu.

Ntô 1669 vinni distruggiutu quasi tuttu di l'eruzzioni di l'Èttina e vinni appoi ricustruitu ntô stissu lucu.

## La grutta preistòrica
A San Giuvanni Galermu c'è na grutta misa ntô curtìgghiu dâ crèsia di San Giuvanni Battista (Patruni dû paisi) a via Calvàrio n°8; nta sta grutta la liggenna dici ca s'arrifuggiau San Giuvanni Battista e pâ festa paisana, addiventa locu di cultu e veni visitata dê fideli.La grutta, anveci, pi li spiliòlochi è nu situ suttarraniu mpurtantìssimu pirchi è furmata di lavi preistòrichi. E' longa 96 metri, àuta 7 metri, làrica quarchi 10 metri e pi tuttu lu sò pircorsu lu disliveddu è di 7 metri. Quannu foru fatti li primi rilivamenti, foru attruvati pizzudda di ciràmica dû pirìudu dô Castellucciu.

## Curiusitati
La tradizzioni dici ca Sant'Àjta nascìu a "Galermu", mentri c'è cu dici ca idda è nativa di Palermu e ancora ora la chistioni di unn’è ca nascìu Santa’Àita nun s’ha chiurutu.

Catigurìa:Frazzioni dâ Pruvincia di Catania
Emiliu Milan

**Emiliu Milan** (o *Emilio Milan* n talianu) nascìu a Nissa nnû 1913. Era un pueta ca cumpunìu puisìi beddi n sicilianu (comu "La me città", "Cartanissetta", ecc.) e macari n talianu. 

## Òpiri

Ci sunnu arcuni puemi sò nta l'Antoluggìa di puisìi *Fioro di campo a Sabucina* unni s'attrovanu puru puemi di Nino Italico Amico, Placido D'Orto, Bernardino Giuliana, Mario Gori, Pino Lo Monaco, Franco Maida, e Anna Mosca Pilato.

## Lijami di dintra

*Parrata nissena‎
*Carmelo Pitronaci
*Mario Amico
*Michele Zagarella

## Lijami di fora

*Caltanissetta online - ''Fioro di campo a Sabucina''

Catigurìa:Siciliani cèlibbri
Catigurìa:Littiratura
Catigurìa:Nissa
Catigurìa:Lingua siciliana
Catigurìa:Parrata nissena
Catigurìa:Nasciuti ntô 1913
Georges Bizet

**Georges Bizet** (Pariggi, 25 di uttùviru 1838 – Bougival, 3 di giugnu 1875) fu nu musicista francisi. E' cèlibbri pi essiri l'auturi di l'òpira *Carmen*, una di l'òpiri cchiù rapprisintati ntî tiatra dû munnu.

Bizet
Bizet
NSA

La **National Security Agency** (*NSA*) eni na parti dû cuvernu dê Stati Uniti dâ Mèrica.

## Storia
Accuminzau lu sò travagghiu ntô 1952, e l'uffìciu principali s'attrova ntô Maryland.

Lu scopu eni di prutiggiri l'abbitanti dê Stati Uniti, facennu e distruggennu còdici. Pàssanu tempu urigghiannu, pi cullizzinuari nfurmazzioni. Chissu voli diri ca avìssiru ascutari chiddu ca li cristiani si dìciunu ntra d'iddi nta l'àutri paisi, senza ca chisti si nn'addùnanu. Lu NSA havi macari la rispunzàbbilitati di nun fàricci fari a l'àutri paisi la stissa cosa chê Stati Uniti.
Ppô mutivu ca l' "agginzia" havi a èssiri sicreta, picca pirsuni sannu bonu la viritati supra a lu travagghiu ca chissi fannu.
L'unica cosa certa eni ca ci travagghia a cchiu diauta cuncintrazzioni di matimatici e loggici di lu pianeta.
S'hannu scrivutu nu munzeddu di libbra supra lu NSA: a li voti sti libbra cùntanu ppi daveru la stòria/virità e àutri voti sunnu di fantasìa e dìciunu ca chiddu ca si cunta supra lu NSA nun eni lu veru, comu ntê pillìculi di James Bond.
Astura c'eni genti ca stanu discutiennu animatamenti supra li novi compita di l'NSA. 

## Liami esterna
* Viri cca in lingua ngrisi pi l'ultimi contruversie supra a surviglianza da parti di l'NSA sinza mandati giudizziari.

Catigurìa:Stati Uniti
Catigurìa:Acrònimi
Renzu Porcelli

**Renzu Porcelli** è nu littiratu e artista sicilianu.  Nascìu ntô 1942 a Tràpani.  Scrissi tri libbra di puisìa chi foru pubbricati:  *L'unna di mari e la mennula bianca* (1996); *Cuntura* (1997); e *Parabbula* (1998).  Li soi puisìi foru pubbricati nta certi rivisti di littiratura, dî quali si pò ammuntuari *[[Arba Sicula]]* e *Giornali di Poesia Siciliana*.  

Ntô 2001 vinni pubbricatu la sò traduzzioni dî sunetti di William Shakespeare.  Rapprisenta la prima vota ca n'òpira di Shakespeare fu traduciuta pi sicilianu e pubbricata.

Porcelli, Renzu
Porcelli, Renzu
Cresia di Grundtvig

La **Cresia di Grundtvig**, situata ntô quarteri di Bispebjerg, a Copenhagen, Danimarca, è, grazzi ô sò aspettu nzòlitu, unu di l'edifici riligguisi cchiù nutati dâ citati e unu dî pochi asempi di cresia 'n stili esprissiunista.

Pigghia lu sò nomu dû filòsufu danisi Nikolai Frederik Severin Grundtvig. 

Duranti la custruzzioni fu edificatu abbicinu un quarteri risidinziali chi avìa nchiudìricci otticamenti pi fallu èssiri custruitu, dànnula na pruspittiva straordinaria.   

La cresia è accissìbbili tuttu l'annu ê visitatura. L'edificiu òspita macari cuncerti, spissu accumpagnati di l'òrganu granni custruitu di Marcussen & Søn.

## Lijami sterni
* Situ ufficiali (pi danisi)

Catigurìa:Riliggiuni
Spirènzia

La **spirènzia** (palora ca veni dû latinu: ex-periètia) eni la canuscenza ca la pirsuna pigghia facennu quarchi cosa, taliannu quarchid'unu ca faci quarchi cosa o taliannu a rialtà n ginirali. La spirènzia eni lu nzignàrisi attraversu lu fari, l'azzioni e lu sprimintatu. La spirènzia si pò arricèviri macari cô nzignamentu di zoccu hannu fattu àutri apprima di nuatri.

Cci su gruppa riliggiusa e mètudi di nzignamentu ca dùnunu assai mpurtanza a spirènzia. Ppi asèmpiu, si quarchidunu voli sapiri quarchi cosa supra lu jocu di li scacchi, s'avìssiru prima nzignari li rèuli e poi fàrisi na pocu di partiti a scacchi. Facennu errora e mparannu di li errora s'anzìgnanu chiossai di chiddu ca s'anzignàssiru sulu liggennu comu jucari a scacchi.

Catigurìa:Cumpurtamentu umanu
Nzemi

*St'articulu parra di lu cuncettu matimaticu di nzemi. Pi àutri significati di sta parola taliati puru [[anzemi]]*

Lu cuncettu di **nzemi** custituisci l'elementu funnanti di gran parti di l'espusizzioni dâ matimàtica muderna. Lu tèrmini signìfica na cullizzioni d'oggetti chiamati elementi dû nzemi. Lu cuncettu di nzemi veni carattirizzatu di li siquenti pruprietati:
* un elementu pò appartèniri o nun appartèniri a un ditirminatu nzemi, nun cci sunnu vìi di menzu; 
* un elementu nun pò cumpariri cchiù di una vota nta nu nzemi (mentri pò cumpariri cchiù voti nta nu multinzemi) 
* l'elementi di nu nzemi nun hannu un òrdini di cumparizzioni (comu mmeci succedi ê cumpunenti di un vitturi o di nu nzemi tutalmenti urdinatu)
* l'elementi di nu nzemi lu carattirìzzanu univucamenti: dui nzemi cuìncidinu siddu iddi, e sulu iddi, nn'hannu li stissi elementi.

## Viditi puru
* Attratturi stranu
* Nzemi vacanti
* Suttanzemi

Catigurìa:Matimàtica
Catigurìa:Tiurìi
Pyrus amygdaliformis

Lu ***Pyrus amygdaliformis***, canusciutu ntâ Sicilia cû nomu di "piru piràinu" o " pràinu" o "pràniu", è na speci di piru sarbaggiu câ scòrcia ruppusa e spinusa, ca pò èssiri àutu di 1 a 3 metri. Lu Piru Pràinu ciurisci di aprili a maju: i ciuri sunnu janchi, mentri lu fruttu è di culuri marrò scuru e havi un sapuri ajiru. E' canusciutu e usatu pâ durizza dû sô lignu, bonu pi fari vastuna o vìrichi.  

Catigurìa:Chianti
Inula viscosa

L**'Inula viscosa** (chiamata "prucara" o "pulicara" n sicilianu) è n'erba sarvaggia cu ciuri gialli e pàmpini mpiccicusi boni pi attagnari lu sangu.

Catigurìa:Chianti
Calycotome spinosa

La **calycotome spinosa** (o **alastra** 'n sicilianu) è na troffa spinusa ca nta maiu ciurisci di ciuriddi gialli.

Catigurìa:Chianti
Prunus spinosa

Lu **prunus spinosa** (chiamatu "prignolu" o "brignolu" o "avrignuolu" n sicilianu) è n'arvuliddu dâ famigghia dî Rosaceae. È àutu nzinu a 4 metri. Li sò ciuri (ntra marzu e aprili) sunnu janchi, cu frutti (ntra sittèmmiru e uttùviru) tunni di culuri blu.

Catigurìa:Chianti
Tamarix gallica

Lu **Tamarix gallica** (o **Auruca** n sicilianu) è n'àrvulu ca crisci vicinu a l'acqua e nta li vadduna.

Catigurìa:Chianti
Ferula mediterranea

La **ferula mediterranea** (o "fierra" o "ferra" n sicilianu) è na chianta tìpica dî riggiuni miditirrànii e ca s'attrova dunca macari n Sicilia. Sta troffa havi lignu leggiu bonu pi fari siggiteddi e laparìi (casi di li lapi).

Catigurìa:Chianti
Attratturi stranu

Ntâ matimàtica, un **attratturi stranu** è un nzemi versu lu quali evolvi un sistema dinàmicu doppu un tempu sufficentimenti longu. Picchì tali nzemi pò èssiri difinitu attratturi, li trajetturìi chi arrìvanu a èssiri sufficentimenti vicini a iddi hannu a arristari vicini. Dû puntu di vista giomètricu un attratturi pò èssiri un puntu, una curva,  una varietà, o puru un nzemi cchiù cumpricatu dutatu di struttura frattali e nutatu cû nomu di **attratturi stranu**. La discrizzioni dî attrattura d sistemi dinàmici caòtici fu unu dî successi dâ tiurìa dû caos.

## Viriti macari
* Caos (saggiu)

Catigurìa:Giometrìa
Catigurìa:Matimàtica
Catigurìa:Tiurìa dû caos
Euruzzona

thumb|Euruzzona (2023)
L**Euruzzona** (canusciuta macari comu l**eurulannia**) è lu nzemi dî stati membri di l'Unioni europea chi adotta l'euru comu valuta ufficiali e chi gistiscunu di manera cungiunta la pulitica munitaria tramiti la BCE. Attualmenti (2023) la zona euro cumprenni 20&nbsp;stati. 

L'armunizzazzioni dî pulìtichi ecunòmichi e fiscali di l'ària euro veni diriggiuta dî piriòdichi riunioni di l'Eurugruppu, urganismu cumprinnennu li ministri di l'econumìa e dî finanzi dî quìnnici stati adirenti â valuta cumuni, chi di sòlitu pricedi di pochi urati li vèrtici di l'ECOFIN.

Oltri a chiddi di l'euruzzona, àutru paisi, comu lu Kossovu, lu Muntinegru o Andorra usanu l'euru senza pirò participari â gistioni di la pulitica munitaria cumuni. 

Catigurìa:Europa
Catigurìa:Ecunumìa
Mariza

**Mariza Nunes** (Mozzambicu, 16 di dicèmmiru dû 1973) è na cantanti di fado purtuchisi.

Nata n Mozzambicu quannu lu paisi africanu ancora era na culonia dû Portugallu, figghia di matri mozzambicana e patri purtuchisi, la sò famigghia si trasfirìu n Portugallu quannu avìa sulu tri anni d'etati. Ntô quarteri di Lisbona dâ Mouraria, unni criscìu, accuminzau a canùsciri lu fado.

Catigurìa:Cantanti
Catigurìa:Portugallu
Catigurìa:Nasciuti ntô 1973
Vutazzioni

La **vutazzioni** eni quannu pirsuni pìigghianu na dicisioni dicennu chieni ca vonnu. Si pòo fari la vutazzioni pi addicìdiri nu capu, fari passari na liggi o àutri cosi. Quannu li pirsuni finìscinu di vutari, li voti vennu cuntati (a li voti di màcchini) e lu gruppu ca pigghia chiossai voti vinci.

Catigurìa:Pulìtica
Catigurìa:Liggi